John Warcup Cornforth

Sir John Warcup Cornforth (* 7. september 1917, Sydney, Austrália – † 8. december 2013,Brighton, Spojené kráľovstvo) bol austrálsky organický chemik.

V roku 1975 získal Nobelovu cenu za chémiu za štúdium stereochémie enzýmových reakcií.

Životopis 
Už v detstve začal trpieť otosklerózou následkom ktorej úplne ohluchol. Vyštudoval univerzitu v Sydney. Na univerzite spoznal svoju budúcu manželku Ritu Harradenceovú (* 1915 – † 2012); spolu potom odišli študovať do Anglicka na University of Oxford, kde bol ich učiteľom Robert Robinson. Obaja získali doktorát v roku 1941. V tom čase ešte nebolo možné postgraduálne študovať v Austrálii. V roku 1941 sa Cornforth a Harradenceová zosobášili; mali potom spolu syna a dve dcéry.

Spolupráca s Robertom Robinsonom pokračovala aj po získaní doktorátu a manželia Cornforthovi sa venovali medicínskemu výskumu, okrem iného penicilínu. Roku 1965 sa stal profesorom na univerzite vo Warwicku, roku 1975 odišiel na University of Sussex v Brightone, kde zostal až do dôchodku.

Referencie

Externé odkazy 
 Nobelova cena

Zdroj 

Osobnosti zo Sydney
Austrálski chemici
Austrálski ateisti
Austrálske osobnosti anglického pôvodu
Austrálske osobnosti nemeckého pôvodu
Britskí chemici
Britskí biochemici
Britskí vysokoškolskí pedagógovia
Nositelia Nobelovej ceny za chémiu
Austrálski nositelia Nobelovej ceny
Držitelia Copleyovej medaily
Nositelia Davyho medaily
Držitelia Radu britského impéria
Nositelia ocenenia Australian of the Year
Commanders of the Order of the British Empire
Absolventi Oxfordskej univerzity
Členovia American Academy of Arts and Sciences
Členovia United States National Academy of Sciences
Členovia Kráľovskej spoločnosti